Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 454

1997. évi XXX. törvény (Jht.) és egyéb — jogszabályok betartásának ellenőrzéséhez szolgáló adatokat kell jelenteni. Az adatok kitöltéséhez a jelzálog-hitelintézetek által készített és az ÁPTF által jóváhagyott fedezet nyilvántartási szabályzat az irányadó. Ebben a táblázatban közölt adatoknak meg kell egyezniük a Fedezetnyilvántartási szabályzatban meghatározott forrásokkal, a hitel-, ingatlan-, értékpapír-, számviteli és jelzáloglevél-nyilvántartásokkal. 1.01. Jelzáloghitelekből eredő tőkekövetelések állománya sorban a hitel futamidejére vonatkozó hátralévő teljes tőkekövetelés összegét kell szerepeltetni. 1.02. Jelzáloghitelekből eredő kamatkövetelések állománya sorban a hitel futamidejére vonatkozó hátralévő teljes kamatkövetelés összegét kell feltüntetni. Az 1.03.1., 1.03.2., 1.03.3. sorokban külön kell kimutatni — a futamidő még hátralévő időszakára vonatkozóan — az öt évnél hosszabb, az ötéves, valamint az öt évnél rövidebb futamidejű jelzáloghiteleknek a teljes jelzáloghitel állományhoz viszonyított arányát. Az arányt két tizedesig százalékban kell kimutatni. Az 1.08.1. Állampapír a pótfedezetből és az 1.08.2. Állami készfizető kezességvállalással kibocsátott értékpapír a pótfedezetből sorokban az értékpapírokat a nyilvántartási értéken kell szerepeltetni. A külön nem részletezett állományi és számított adatokat értelemszerűen a jogszabályi előírásoknak megfelelően kell kimutatni. Az arányszámokat két tizedesig százalékban kell feltüntetni. A 2. táblarészben feltüntetésre kerülő kibocsátott és forgalomba lévő jelzáloglevelek adatainál a sorok száma nem korlátozott, a felsorolást folytatni kell mindaddig, amíg az összes jelzáloglevél kimutatásra nem kerül. II. Fejezet NEGYEDÉVES JELENTÉS VII. ÁTLAGÁLLOMÁNYOK A jelentés célja A VII. A és VII. B táblázatok — az eszközök, a források, illetve a mérlegen kívüli tételek átlagállományaira vonatkozó — adatai a hitelintézettel kapcsolatos mutatók számításához nyújtanak segítséget. A negyedéves átlagállományok számítása során az eszközök és források összesen értéke nem feltétlenül egyezik meg. VII. A ESZKÖZÖK — ÁTLAGÁLLOMÁNYOK A jelentés kitöltése A tábla az összevont mérleg szerinti szerkezetben — az eredménykimutatás bontását is követve — tartalmazza az eszközöket. A fel nem tüntetett (nem konkretizált) eszközöket, illetve forrásokat a tartalmuknak megfelelő részletező sorokban kell szerepeltetni. Az egyes mérlegsorokra az időszak napi állományok alapján számított átlagállományát kell megadni. Azok a bankok, amelyeknek az informatikai rendszere napi zárásra nem képes, választhatják a heti egyszeri zárás alapján történő átlagolást. A heti átlagolás esetében a negyedév minden szerdájának záró állományai alapján kell az átlagállományt kiszámítani. VII. B FORRÁSOK — ÁTLAGÁLLOMÁNYOK A jelentés kitöltése A táblában a források részletezése — összevont mérleg alapján — az eredménykimutatás bontásának felel meg. Az egyes forrássorokra vonatkozóan az átlagállományok adatait a VII. A táblában szereplő eszközöknél feltüntetett módon kell megadni. MÉRLEGEN KÍVÜLI TÉTELEK — ÁTLAGÁLLOMÁNYOK A jelentést az eszközök, illetve források átlagállományához hasonlóan kell kitölteni, vagyis a részletező sorok- 1998/56. szám ban feltüntetett kötelezettségeknél, valamint követeléseknél az időszak napi (ennek hiányában a heti) állományok alapján számított átlagállományát kell feltüntetni. VII. C TÁJÉKOZTATÓ ADATOK A jelentés kitöltése A jelentésben közölt adatoknak segítséget kell nyújtani az egyes kockázatok felméréséhez, a Felügyelet részére szükséges egyéb információkhoz.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes